OpenLLM-France/wikimedia huggingface dataset:
# Playdurizm

Playdurizm és una pel·lícula del 2020 dirigida per Gem Deger. Es va estrenar el 2020 al Festival de Cinema i Música Underground de Lausana. S'ha doblat i subtitulat al català.

## Sinopsi

La pel·lícula segueix la història d'un adolescent que es veu atrapat en una realitat paral·lela amb el seu ídol preferit.

## Repartiment

* Austin Chunn com a Andrew
* Gem Deger com a Demir
* Issy Stewart com a Drew

## Referències

* ↑ «All Critic Reviews». .
* ↑ «Fantaspoa 2021 Review: PLAYDURIZM, Escaping Darkness Into The Neon». .
* ↑ «Playdurizm», 2020. [Consulta: 13 maig 2023].
* ↑ «Playdurizm». .
# Platja de la Fragata

La platja de la Fragata és una platja urbana del municipi de Sitges (Garraf) situada davant del passeig marítim i als peus de l'església de Sant Bartomeu i Santa Tecla, entre dos espigons que aporten calma a les seves aigües. Fins al 1977 s'avaraven les barques de pescadors a la platja. Actualment comparteix espai amb el Club Nàutic de Sitges. L'espigó de llevant limita amb un mur de roques i el de ponent amb la platja de la Ribera. L'any 1958, després d'uns forts temporals, es va allargar l'espigó de llevant, i es va construir el de ponent. Des d'aleshores, la superfície de la platja ha augmentat un 277%, fins als 12.736 m² actuals.
Orientada al sud-sud-est, té una longitud de 126 metres i una amplada mitjana de 70 metres, formada per sorra fina, amb un pendent d'entrada a l'aigua molt suau. S'hi instal·len xarxes de vòlei i camps de futbol. Disposa de tots els serveis: públics, com ara dutxes, rentapeus, papereres, socorrisme, salvament i vigilància; i privats, com lloguer de tendals i hamaques i un quiosquet de queviures. La zona propera a l'espigó de llevant està ocupada per les instal·lacions del Club Nàutic de Sitges, amb una escola de vela esportiva i un restaurant.
En aquesta platja té lloc el festival musical 'Barraques de Sitges', el cap de setmana abans de la Festa Major de Sant Bartomeu, durant cinc nits, organitzat pel 'Col·lectiu Barraques de Sitges'.
La platja de la Fragata està adherida a la destinació Costa de Barcelona, certificada per Biosphere des del 2017.

## Referències

* 1 2 3 «La Fragata». Agència Catalana de Turisme.
* 1 2 Vilar, Mario «Les platges de Sitges». Butlletí del Grup d'Estudis Sitgetans, 5-2022.
* 1 2 3 «Les platges de Sitges. Aproximació a la façana marítima sitgetana (1948-2019)». colgeocat.org, 2020.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Club Nàutic Sitges». VisitSitges.
* ↑ «Barraques de Sitges, un referent cultural musical de l'oci juvenil». Ajuntament de Sitges.
# Ted Bundy: En la ment de l'assassí

Ted Bundy: En la ment de l'assassí (títol original en anglès, No Man of God) és una pel·lícula de misteri del crim estatunidenca del 2021 dirigida per Amber Sealey i escrita per C. Robert Cargill, sota el pseudònim de Kit Lesser. La pel·lícula és protagonitzada per Elijah Wood, Luke Kirby, Aleksa Palladino i Robert Patrick. Es basa en transcripcions de la vida real seleccionades a partir de converses entre l'assassí en sèrie Ted Bundy i l'agent especial de l'FBI Bill Hagmaier entre 1984 i 1989, i la complicada relació que es va formar entre ells durant els últims anys de Bundy al corredor de la mort. S'ha doblat i subtitulat al català.
Es va estrenar al Festival de Cinema de Tribeca l'11 de juny de 2021. Es va estrenar als Estats Units el 27 d'agost de 2021 a càrrec de la distribuïdora RLJE Films.

## Referències

* ↑ Gass-Poore', Jordan. «There's No Safe Word In Hell». Podofmadness.com, 30-10-2020. [Consulta: 3 gener 2020].
* ↑ «No Man of God Reviews». Metacritic. [Consulta: 10 setembre 2021].
* ↑ «Ted Bundy: En la ment de l'assassí». Goita què fan, ara!. [Consulta: 5 maig 2023].
* ↑ Rubin, Rebecca. «Tribeca Film Festival Unveils 2021 Lineup». Variety, 20-04-2021. [Consulta: 20 abril 2021].
* ↑ «No Man of God». Tribeca Film Festival. [Consulta: 16 juliol 2021].
* ↑ Collis, Clark. «Watch Elijah Wood's FBI agent interrogate Luke Kirby's killer in trailer for Ted Bundy drama No Man of God». EW.com, 08-07-2021. [Consulta: 10 juliol 2021].
* ↑ Dela Paz, Maggie. «Elijah Wood Interrogates Ted Bundy in No Man of God Trailer». ComingSoon.net, 09-07-2021. [Consulta: 10 juliol 2021].
* ↑ Vito Oddo, Marco. «Elijah Wood and Luke Kirby Star in First Trailer for Ted Bundy Drama 'No Man of God'». Collider, 09-07-2021. [Consulta: 10 juliol 2021].
# Cal Fadrí

Cal Fadrí o el Fadrí és una masia d'Espinelves (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta rectangular amb una superfície aproximada de 12 x 5 m. Era coberta a doble vessant i un cos annex estava cobert amb vessants en la mateixa direcció.
La façana del sector sud conserva un portal rectangular amb llinda de roure i carreus de pedra als brancals. Els murs de llevant i de ponent estan aterrats.
Hi ha un tros de teulada que encara conserva la teula aràbiga però la resta està a terra.
L'estat de conservació és molt dolent i considerem que només cal esmentar-la com a testimoni del que havia estat.

## Història

Pertany a l'antiga parròquia d'Espinelves, que en un principi formava part del terme jurisdiccional de Sant Llorenç del Munt o de Cerdans. A finals del segle xv Espinelves s'havia unit a Sant Sadurní d'Osormort sota la jurisdicció dels Cabrera, comtes d'Osona. Més tard se separaren, i al segle xix, amb motiu de la divisió provincial passà a pertànyer a Girona malgrat els lligams que havia mantingut amb la vegueria de Vic.
No es troba enregistrat als fogatges del segle xvi, no hi ha cap dada constructiva ni escrita que permeti datar-la. Cal dir que al segle xix, passada la Guerra del Francès i la crisi que ocasionà, el terme experimentà un cert creixement de masies i masoveries.

## Referències

* 1 2 3 4 5 6 7 «Cal Fadrí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 agost 2017].
# Pacific Palisades

Pacific Palisades és una comunitat integrada a la ciutat de Los Angeles, a Califòrnia (Estats Units). Enclavada en el seu extrem centre-occidental, és un veïnat altament privilegiat per la seva situació al costat de l'oceà Pacífic i les muntanyes de Malibú en el seu extrem sud, així com per la seva proximitat relativa als llocs més cèntrics i amb major oferta d'oci i treball de tota l'àrea de Los Angeles.
Pacific Palisades es localitza equidistant a només 20 minuts tant del centre de Los Angeles, com dels famosos veïnats i ciutats de Bel-Air, Beverly Hills, West Los Angeles i Hollywood. La seva ubicació en una àrea geogràfica de luxe propicia la primacia de raça blanca d'alt nivell adquisitiu al veïnat, fet que el converteix, juntament amb Beverly Hills i Bel Air, en els llocs més cars i inaccessibles de la ciutat i probablement de tot el país.
En aquesta zona es troba l'anomenada Getty Villa, mansió d'estil pompeià que el magnat Jean Paul Getty va aportar per a la fundació del Museu J. Paul Getty. Actualment aquest centre alberga les col·leccions d'art grec i romà del museu, mentre la resta s'alberga al Getty Center de Los Angeles.

## Referències

* ↑ Loomis, Jan. «Pacific Palisades». Arcadia Publishing.
* ↑ «Feuchtwanger Memorial Library - Researching German Exiles». Arxivat de l'original el 2011-05-27. [Consulta: 18 març 2012].

## Bibliografia

* Young, Betty Lou, Pacific Palisades, Where the Mountains Meet the Sea, Pacific Palisades Historical Society Press (1983) (anglès)
* Exiled German-Speaking Intellectuals in Los Angeles Arxivat 2006-02-13 a Wayback Machine. (anglès)
# Farmàcia Madroñal

La Farmàcia Madroñal, abans Sabatés, és un establiment modernista situat al carrer del Comte Borrell, 133 de Barcelona, catalogat com a de gran interès (categoria E1).

## Història

La farmàcia va ser inaugurada el 1901 per Antoni Sabatés i Lacot Sabatés Lacot, amb decoració del mestre d'obres Josep Pérez i Terraza.
El 1906 va comprar l'establiment Jesús Prat, que hi va incorporar l'homeopatia i el va convertir en el centre barceloní més acreditat en aquesta especialitat. El 1951 el negoci passà a mans de Severo Pesqueira i el 1973 fou adquirit per Montserrat Madroñal.

## Descripció

La farmàcia ocupa el local esquerre de l'edifici, i disposa de dues obertures al carrer. A l'exterior, una estructura engloba les dues obertures, amb un calaix de fusta a la llinda amb la paraula «Farmacia» amb lletres daurades sobre vidre vermell i plafons de fusta placats sobre la part superior dels brancals. En els brancals laterals, s'anuncia la venda d'específics, mentre que el central s'indica «Casa fundada en 1901». Al centre penja un fanal de forja artística amb vidres vermells.
A l'interior, es conserva quasi íntegrament la decoració modernista d'inspiració gòtica original. Al sostre enteixinat destaquen els escuts de les quatre províncies catalanes al voltant d'una copa d'higiea, símbol de la Farmàcia.
Uns armaris de fusta pintada d'inspiració neogòtica cobreixen les parets fins a un alçada considerable, rematats amb una gran cresteria. Revesteix la part superior del parament una tela pintada amb representacions de plantes medicinals amb el seu nom encintat. La porta d'accés a la rebotiga presenta dos vitralls policroms amb el retrat dels botànics Yàñez i Carbonell. Tres fanals de braços corbats amb tres tulipes blanques cadascun il·luminen la sala.

## Referències

* ↑ «FARMÀCIA MADROÑAL (ANTIGA FARMÀCIA DR. SABATÉS)». Catàleg de Patrimoni. Ajuntament de Barcelona.
* 1 2 3 4 5 6 «Farmàcia Madroñal». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.

## Enllaços externs

* «Farmàcia Prat (Farmàcia Madroñal)». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Bles de Caprees

Bles de Caprees en llatí Blaesus, en grec antic Βλαἲσος, fou un poeta italià nascut a Capri (Capreae, Caprees) que va escriure una sèrie de poesies còmic-serioses (en grec σπουδογέλοιοι).
Dues de les seves obres, Μεσοτρίβας i Σατοῦρνος les menciona Ateneu, i Hesiqui es refereix a Bles sense mencionar cap dels títols de les seves obres. La seva època és indeterminada. Alguns autors suposen que hauria viscut a l'època imperial, però sembla que Ateneu va prendre les cites que fa de Bles de Pàmfil de Nicòpolis que va viure al segle ii aC i que va utilitzar paraules usades per Bles al seu Lexicó i, per tant, segurament hauria viscut al segle iii aC.

## Referències

* ↑ Blaesus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 491
# They Came Together

They Came Together és una pel·lícula de comèdia romàntica satírica nord-americana del 2014 dirigida per David Wain i escrita per Wain i Michael Showalter. És una paròdia de comèdies romàntiques impregnades de l'enfocament absurd de Showalter i Wain. La pel·lícula es va estrenar al Festival de Cinema de Sundance de 2014, i es va estrenar en cinemes (amb una estrena simultània a iTunes) el 27 de juny de 2014. Ha estat subtitulada al català.

## Repartiment

* Paul Rudd com a Joel
* Amy Poehler com a Molly
* Cobie Smulders com a Tiffany Amber Thigpen
* Christopher Meloni com a Roland, el cap d'en Joel
* Max Greenfield com a Jake
* Bill Hader com a Kyle
* Ellie Kemper com a Karen
* Jason Mantzoukas com a Bob, el millor amic d'en Joel
* Melanie Lynskey com a Brenda
* Ed Helms com a Eggbert Flaps
* Noureen DeWulf com a Melanie
* Michael Ian Black com a Trevor

## Referències

* 1 2 3 Sneider, Jeff «Rudd, Poehler team for rom-com parody». Variety, 09-05-2012.
* ↑ «Sundance 2014: World Cinema Dramatic Competition». [Consulta: 5 maig 2014].
* ↑ Reiher, Andrea «'They Came Together': Watch 'Parks and Rec' star Amy Poehler and Paul Rudd skewer rom-com cliches». Zap2it.com, 01-05-2014. Arxivat de gener 8, 2015, a Wayback Machine.
* ↑ «They Came Together». Goita què fan, ara!. [Consulta: 11 abril 2023].
* 1 2 3 4 5 Bettinger, Brendan. «First Photos of Paul Rudd, Amy Poehler, and Michael Shannon with a Sword on "They Came Together" Set». Collider, 01-08-2012. [Consulta: 9 maig 2013].

## Enllaços externs

* They Came Together a Goita què fan, ara!
# Sobre-riba

Sobre-riba és una masia de Gurb (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta rectangular coberta a quatre vents. És orientada a migdia.
A la part esquerra de la façana s'hi annexiona un cos de porxos que s'obren a l'exterior a nivell del primer i segon pis. Al primer pis els arcs són rebaixats i sostinguts per pilars, els angles d'aquest cos estan ressaltats per grossos carreus de pedra.
A la part dreta de l'edificació s'hi annexiona una cabanya coberta a quatre vessants que, junt amb un mur i un portal tanquen la lliça de davant de la casa. L'edificació està envoltada de dependències agrícoles que desmereixen l'antiga estructura de l'edifici. L'estat de conservació és regular.

## Història

Antiga masia ampliada i reformada al segle xviii. D'aquesta data són els porxos que foren iniciats per Francisca Sorriba i Barrera l'any 1736. Al segle xix encara s'hi feren reformes, com indica el portal de la part dreta de l'edificació, destinat als masovers. Més tard van haver-ho dues masoveries però actualment és regit per uns única masovers.
Els Sobreriba, a les darreries del segle xviii s'emparentaren amb el mas Rossell de la parròquia de Sant Esteve de Granollers. Les propietats es varen unir.

## Referències

* 1 2 3 4 5 6 «Sobre-riba». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
# Grup de la wermlandita

El grup de la wermlandita és un grup de minerals que forma part del supergrup de la hidrotalcita. Els seus membres són:
| Erssonita | CaMg₇Fe123+ (OH)$_{18}$(SO₄)₂·12H₂O |
| Kartxevskiïta | Mg$_{18}$Al$_9$(OH)$_{54}$Sr₂(CO₃)$_9$(H₂O)₆ (H₃O)₅ |
| Motukoreaïta | Mg₆Al₃(OH)$_{18}$[Na(H₂O)₆][SO₄]₂ · 6H₂O |
| Natroglaucocerinita | Zn₆Al₃(OH)$_{18}$[Na(H₂O)₆](SO₄)₂ · 6H₂O |
| Nikischerita | Fe₆$^{2+}$Al₃(OH)$_{18}$[Na(H₂O)₆][SO₄]₂ · 6H₂O |
| Shigaïta | Mn₆Al₃(OH)$_{18}$[Na(H2O)6][SO4]₂ · 6H₂O |
| Wermlandita | Mg₇Al₂(OH)$_{18}$[Ca(H₂O)₆][SO₄]₂ · 6H₂O |

## Referències

* 1 2 «Wermlandite Group: Wermlandite Group mineral information and data.». [Consulta: 28 juliol 2017].
Supergrup de la hidrotalcita :
# Santa Anna de Breda

Santa Anna de Breda és una església barroca de Breda (Selva) inclosa a l'Inventari del Patrimoni Arquitectònic de Catalunya.

## Descripció

Ermita situada als afores del nucli urbà de Breda, sobre el Turó de Santa Anna. L'edifici és de planta rectangular amb una única nau, i un absis semicircular amb una fornícula a l'interior, que externament presenta una estructura poligonal. El teulat és a doble vessant, desaiguat als laterals. Adossada a l'ermita, hi ha la sagristia, de planta quadrangular, amb el teulat a una vessant, desaiguat a la façana nord.
A la façana de l'ermita, hi ha la porta d'entrada just al centre, en arc rebaixat format per dovelles de pedra, i que té els brancals de carreus també de pedra. Dues petites finestres rectangulars, amb la llindra, brancals i ampit de pedra, protegides per una reixa de ferro forjat, la flanquegen. Al costat de la porta d'entrada també hi ha dos bancs de pedra adossats al mur de la façana.
Just sobre la porta d'entrada, un ull de bou que il·lumina l'interior, i sobre aquest una altra petita obertura també circular (potser hi ha dues cobertes). La façana està coronada per un frontó corbat característic d'època barroca, i un campanar d'espedanya.
A l'interior de la capella, a la zona del presbiteri, un altar; i al mur de l'absis, una fornícula amb una imatge de Santa Anna a la que s'hi arriba a través d'una escala doble de fusta. La coberta de l'edifici està formada per tres trams de volta d'aresta, separats per arcs faixons de mig punt que arranquen de la línia d'imposta. La zona de la coberta està enguixada, mentre que del terra fins a la línia d'imposta, el mur és de paredat rústic.
Adossat al costat nord, la sagristia. De planta quadrangular, té dues finestres amb l'ampit, llinda i brancals de pedra. A la llinda de la finestra superior, més petita, hi ha inscrita la data 1862, any en què segurament es va construir la sagristia.

## Història

El document més antic on se cita l'ermita de Santa Anna és del 1624 tot i que l'actual edifici és fruit d'una reforma dels anys 1785- 1799. La sagristia s'hauria fet posteriorment, vers el 1862 com indica la inscripció que hi ha ala llinda d'una finestra. La imatge de la santa és del 1942, ja que el 1936 cremaren l'anterior juntament amb quatre pintures. El campanar va ser refet després de la Guerra Civil gràcies a la família Montells.
Entre el 1981 i el 1990 s'hi van fer diverses tasques de restauració.

## Referències

* 1 2 3 4 5 6 7 8 «Santa Anna de Breda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
# Un home de raó

Un home de raó (en coreà: 보호자; Hanja: 保護者; títol internacional, A Man of Reason) és un thriller d'acció sud-coreà del 2022 dirigit per Jung Woo-sung, en el seu debut com a director. La pel·lícula és protagonitzada per Jung, Kim Nam-gil, Park Sung-woong, Kim Jun-han i Park Yoo-na. Es va estrenar al Festival Internacional de Cinema de Toronto de 2022 el 13 de setembre de 2022 i es va estrenar als cinemes a Corea del Sud el 15 d'agost de 2023. Ha estat subtitulada al català.

## Repartiment

* Jung Woo-sung com a Soo-hyuk
* Kim Nam-gil com a Woo-jin
* Park Sung-woong com a Eung-guk
* Kim Jun-han com a Seong-joon
* Park Yoo-na com a Jin-ah
* Lee Elijah com a Min-seo
* Kim Joo-hun com a Jun-ho

## Producció

El rodatge va començar el 10 de febrer de 2020.

## Referències

* ↑ «Un home de raó». FilminCAT. [Consulta: 10 abril 2024].
* ↑ Kim Boram. «Two Korean films invited to Toronto film fest». Yonhap News Agency, 29-07-2022. [Consulta: 29 juliol 2022].
* ↑ Lim Soo-yeon. «[2023 기대작⑧ 정우성 감독 ‘보호자’, “감독 정우성의 관점이 담긴 평범함의 딜레마”]» (en coreà). Cine21, 12-01-2023. [Consulta: 12 gener 2023].
* 1 2 «정우성, 첫 장편 연출…'보호자' 8월 15일 개봉 확정» (en coreà). entertain.naver.com. [Consulta: 6 juliol 2023].
* ↑ «A Man of Reason». Goita què fan, ara!. [Consulta: 4 març 2024].
* ↑ Jo Ji-young. «[공식 "전세계 주목하는 'K-깐부'"…정우성X이정재, 연출 데뷔 '보호자'→'헌트' 들고 토론토영화제 간다]» (en coreà). Sports Chosun, 29-07-2022. [Consulta: 29 juliol 2022].
* 1 2 Jeong Hyung-hwa. «[단독정우성 첫 연출·주연 영화 '보호자' 김남길·박성웅 호흡]» (en coreà). Star News, 16-12-2020. [Consulta: 29 juliol 2022].
* ↑ Hwang Hye-jin. «김준한 측 “정우성 연출작 ‘보호자’ 출연 확정” 김남길 박성웅과 호흡할까» (en coreà). Newsen, 05-02-2020. [Consulta: 29 juliol 2022].
* ↑ Yoo Soo-kyung. «[단독 이엘리야, 정우성 연출작 ‘보호자’ 출연 확정]» (en coreà). Hankook Ilbo, 30-01-2020. [Consulta: 29 juliol 2022].
* ↑ Kang Seo-jeong. «김주헌, 영화 ‘보호자’ 깜짝 등장..정우성 옛 동료로 특별출연» (en coreà). OSEN, 23-08-2023. [Consulta: 23 agost 2023].
* ↑ Heo Min-nyeong. «영화 감독 데뷔 정우성 “2월10일 크랭크인 설렌다”» (en coreà). Newsen, 06-02-2020. [Consulta: 29 juliol 2022].
# Moviment directe
## Moviment directe (sentit directe)

En Astronomia el moviment directe pot ser definit de diferents maneres:
    * Moviment de rotació d'un astre en sentit antihorari, vist des de sobre del pol Nord solar.
    * Moviment d'un cos en la seva òrbita, en sentit igualment antihorari, vist des de sobre del pol Nord solar.
    * Moviment de Oest a Est d'un astre en l'esfera celeste, vist mirant cap al Sud.
Aquest és el moviment mensual de la Lluna, des de l'hemisferi Nord. Surt per l'Est en fase creixent, i aproximadament dues setmanes després llueix a l'Oest en la seva fase plena, descrivint un moviment antihorari des d'aquest hemisferi.

## Moviment retrògrad (sentit retrògrad)

Moviment retrògrad és l'oposat al directe . Aquest és el moviment diürn del Sol, d'est a oest, en sentit horari, així mateix des de l'hemisferi Nord. Podem definir com:
    * La rotació d'un cos en sentit horari, vist des de sobre del pol Nord solar.
    * El moviment d'un cos en el seu òrbita, en sentit horari, vist des de sobre del pol Nord solar.
    * El moviment de est a oest d'un astre en l'esfera celeste, vist mirant cap al Sud.
Dels planetes del sistema solar només dos tenen rotació retrògrada: Venus i Urà. La inclinació axial dels cossos amb moviment retrògrad és major de 90 º. Així, Venus està inclinat 177,36 º respecte a la seva òrbita, i Urà 97,86 º.
El moviment directe i retrògrad estan definits considerant una determinada posició de l'observador (des de sobre del pol nord solar), i per a una determinat sentit de la seva visual (mirant cap al sud). Per tant, un moviment serà directe o retrògrad amb independència de l'observador. Una altra cosa és que sigui apreciat per ell en sentit horari o antihorari. Així, el moviment orbital de la Lluna és directe tant en l'hemisferi Nord com a l'hemisferi Sud, però en aquell serà antihorari , i en aquest horari . Anàlogament, el moviment diürn del Sol - retrògrad -, serà horari per a un observador del Nord, i antihorari per a un altre del Sud. Diguem que directe o retrògrad són el veritable sentit del moviment, mentre que sentit horari o antihorari és circumstancial, dependent de la posició.

## Notes

* ↑ El moviment diürn del Sol és lleugerament més lent que el de les estrelles llunyanes. El seu període és un dia solar de 24 hores, mentre que el de les estrelles és un dia sideri, uns 4 minuts més curt.

## Vegeu també

* Retrogradació dels planetes
* Moviment diürn
* Sentit horari
# Chrysopa

Chrysopa és un gènere d'insectes neuròpters dins la família Chrysopidae.
Els membres d'aquest gènere i del gènere Chrysoperla són comuns a gran part d'Amèrica del Nord, Europa i Àsia. Tenen característiques similars i en la taxonomia moltes espècies han estat desplaçades d'un gènere a l'altra. Les seves larves són depredadores i s'aliment de pugons (àfids) i diverses espècies d'aques gènere han estat utilitzats com fauna auxiliar de l'agricultura.
William Elford Leach va ser el primer a descriure aquest gènere l'any 1815 en l'enciclopèdia (Edinburgh Encyclopaedia) de David Brewster.

## Taxonomia

* Chrysopa abbreviata
* Chrysopa chi Fitch, 1855
* Chrysopa coloradensis Banks, 1895
* Chrysopa dorsalis
* Chrysopa excepta Banks, 1911
* Chrysopa formosa
* Chrysopa incompleta Banks, 1911
* Chrysopa intima
* Chrysopa lezeyi
* Chrysopa nigra
* Chrysopa nigricornis Burmeister, 1839
* Chrysopa oculata Say, 1839
* Chrysopa pallens
* Chrysopa perla
* Chrysopa pleuralis Banks, 1911
* Chrysopa quadripunctata Burmeister, 1839
* Chrysopa slossonae Banks, 1924
* Chrysopa viridana

## Referències

* ↑ Michael S. Engel i David A. Grimaldi «Còpia arxivada» (PDF). American Museum Novitates, 3587, 2007, pàg. 1–58. Arxivat de l'original el 2008-12-17. DOI: 10.1206/0003-0082(2007)3587[1:TNFODA]2.0.CO;2 [Consulta: 28 gener 2014]. Arxivat 2008-12-17 a Wayback Machine.
* ↑ H. Steinmann «The Chrysopa species (Neuroptera) of Hungary» (PDF). Annales Historico-Naturales Musei Nationalis Hungarici, 56, 1964, pàg. 257-266.
* 1 2 3 4 5 6 7 8 9 Chrysopa Leach in Brewster, 1815 (TSN 666146) al web del Sistema Integrat d'Informació Taxonòmica. (anglès)
* 1 2 3 4 5 6 7 8 «Chrysopa». UniProt taxonomy. [Consulta: 19 gener 2011].
# Viatge al desert

Viatge al desert (títol original en alemany, Ingeborg Bachmann – Reise in die Wüste) és una pel·lícula biogràfica de coproducció europea del 2023 dirigida per Margarethe von Trotta i protagonitzada per Vicky Krieps en el paper principal. La pel·lícula descriu la vida de la poetessa i autora austríaca Ingeborg Bachmann. S'ha doblat i subtitulat al català.
Va ser seleccionada per competir per l'Os d'Or al 73è Festival Internacional de Cinema de Berlín, on es va estrenar el 19 de febrer de 2023. Es va estrenar als cinemes francesos el 26 d'octubre de 2023.

## Referències

* 1 2 «Ingeborg Bachmann - Reise in die Wüste» (en alemany). Polyfilm, 23-01-2023. [Consulta: 5 febrer 2023].
* ↑ «Viatge al desert». ésAdir. [Consulta: 6 gener 2024].
* ↑ «Viatge al desert». Goita què fan, ara!. [Consulta: 10 maig 2024].
* ↑ Rosser, Michael. «Berlin Film Festival reveals 2023 competition line-up». Screen Daily, 23-01-2023. [Consulta: 5 febrer 2023].

## Enllaços externs

* Tràiler en català